చీమలమర్రి

చీమలమర్రి, పల్నాడు జిల్లా, నకరికల్లు మండలానికి చెందిన గ్రామం. ఇది మండల కేంద్రమైన నకరికల్లు నుండి 8 కి. మీ. దూరం లోను, సమీప పట్టణమైన నరసరావుపేట నుండి 20 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 829 ఇళ్లతో, 3262 జనాభాతో 1434 హెక్టార్లలో విస్తరించి ఉంది. గ్రామంలో మగవారి సంఖ్య 1633, ఆడవారి సంఖ్య 1629. షెడ్యూల్డ్ కులాల సంఖ్య 180 కాగా షెడ్యూల్డ్ తెగల సంఖ్య 99. గ్రామం యొక్క జనగణన లొకేషన్ కోడ్ 590052.  గ్రామం వ్యవసాయపరంగా చాలా అభివృద్ధి చెందింది. ఈ గ్రామంనుండి ఎంతోమంది, దేశంలోని వివిధ రాష్ట్రాలలోనూ, విదేశాలలోనూ ఉద్యోగాలు చేస్తున్నారు.

సమీప గ్రామాలు
చాగల్లు 4 కి.మీ, కండ్లగుంట 4 కి.మీ, దేచవరం 5 కి.మీ, రూపనగుంట్ల 6 కి.మీ, నకరికల్లు 6 కి.మీ.

విద్యా సౌకర్యాలు 
గ్రామంలో ప్రభుత్వ ప్రాథమిక పాఠశాల ఒకటి ఉంది.
సమీప బాలబడి, ప్రాథమికోన్నత పాఠశాల నకరికల్లులోను, మాధ్యమిక పాఠశాల కండ్లగుంటలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల నరసరావుపేటలో ఉన్నాయి. సమీప వైద్య కళాశాల గుంటూరులోను, మేనేజిమెంటు కళాశాల, పాలీటెక్నిక్‌లు నరసరావుపేటలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం నరసరావుపేటలోను, దివ్యాంగుల ప్రత్యేక పాఠశాల గుంటూరు లోనూ ఉన్నాయి.

వైద్య సౌకర్యం

ప్రభుత్వ వైద్య సౌకర్యం 
చీమలమర్రిలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.
డిస్పెన్సరీ, పశు వైద్యశాల గ్రామం నుండి 5 కి.మీ. లోపు దూరంలో ఉన్నాయి. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.

ప్రైవేటు వైద్య సౌకర్యం 
ఒక మందుల దుకాణం ఉంది.

తాగు నీరు 
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.

పారిశుధ్యం 
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.

సమాచార, రవాణా సౌకర్యాలు 
చీమలమర్రిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు గ్రామానికి 5 కి.మీ. లోపు దూరంలో ఉంది. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ఆటో సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
ప్రధాన జిల్లా రహదారి, జిల్లా రహదారి గ్రామం నుండి 5 కి.మీ. దూరంలోపు ఉన్నాయి. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.

మార్కెటింగు, బ్యాంకింగు 
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 5 కి.మీ. లోపు దూరంలో ఉన్నాయి.
వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.

ఆరోగ్యం, పోషణ, వినోద సౌకర్యాలు 
గ్రామంలో సమీకృత బాలల అభివృద్ధి పథకం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. అంగన్ వాడీ కేంద్రం గ్రామం నుండి 5 కి.మీ. లోపు దూరంలో ఉంది. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. గ్రంథాలయం గ్రామం నుండి 5 నుండి 10 కి.మీ. దూరంలో ఉంది. ఆశా కార్యకర్త గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.

విద్యుత్తు 
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 6 గంటల పాటు వ్యవసాయానికి, 8 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.

భూమి వినియోగం 
చీమలమర్రిలో భూ వినియోగం కింది విధంగా ఉంది:
 అడవి: 246 హెక్టార్లు
 వ్యవసాయేతర వినియోగంలో ఉన్న భూమి: 34 హెక్టార్లు
 సాగులో లేని భూముల్లో బీడు భూములు కానివి: 201 హెక్టార్లు
 నికరంగా విత్తిన భూమి: 952 హెక్టార్లు
 నీటి సౌకర్యం లేని భూమి: 264 హెక్టార్లు
 వివిధ వనరుల నుండి సాగునీరు లభిస్తున్న భూమి: 889 హెక్టార్లు

నీటిపారుదల సౌకర్యాలు 
చీమలమర్రిలో వ్యవసాయానికి నీటి సరఫరా కింది వనరుల ద్వారా జరుగుతోంది.
 కాలువలు: 803 హెక్టార్లు
 బావులు/బోరు బావులు: 86 హెక్టార్లు

ఉత్పత్తి 
చీమలమర్రిలో ఈ కింది వస్తువులు ఉత్పత్తి అవుతున్నాయి.

ప్రధాన పంటలు 
వరి

గ్రామానికి వ్యయసాయం, సాగునీటి సౌకర్యం
ఈ గ్రామంలో 132 ఎకరాలలో విస్తరించియున్న సాగునీటి చెరువు ఉంది. గతంలో, ఈ చెరువులో, రైతులు పూడికతీత పనులు నిర్వహించారు. సారవంతమైన చెరువు మట్టిని, బీడుభూములకు తరలించుకున్నారు. దీనితో ఈ గ్రామంలోని 500 ఎకరాల భూములలో సంవత్సరం పొడవునా పంటలు పండింఛుచున్నారు. దిగుబడులు గూడా పెరిగినవి. 30 మంది మత్స్యకార కుటుంబాలు ఈ వెరువుపై అధారపడి జీవించుచున్నారు. పంచాయతీ ఆదాయంకూడా పెరిగింది. భూగర్భ జలాలు పెరిగినవి. ప్రస్తుతం మండువేసవిలో గూడా ఈ చెరువు జలసిరితో కళకళలాడుచున్నది. [7]

గ్రామ పంచాయతీ
ఈ గ్రామం పంచాయతీ ఎన్నికల ఓటింగుకు, 40 ఏళ్ళుగా దూరంగా ఉంది. 1973లో చివరిసారిగా ఎన్నికలు జరిగినవి. ఆ తరువాత 2006 వరకూ అంతా ఏకగ్రీవమే.
2013 జూలైలో ఈ గ్రామ పంచాయతీకి జరిగిన ఎన్నికలలో పెమ్మసాని హునుమాయమ్మ, సర్పంచిగా ఎన్నికైంది..

గ్రామంలోని దర్శనీయ ప్రదేశములు/దేవాలయాలు
శ్రీ ప్రసన్నాంజనేయస్వామివారి ఆలయం:- మూడు గ్రామాల కూడలి అయిన చీమలమర్రి గ్రామ సమీపంలో, రు. 80 లక్షల గ్రామస్థుల, భక్తుల విరాళాలతో, నూతనంగా నిర్మించి, సర్వాంగ సుందరంగా తీర్చి దిద్దిన ఈ ఆలయంలో, 2014, మే-30 శుక్రవారం నాడు, స్వయంభూ ప్రసన్నాంజనేయస్వామి ప్రతిష్ఠామహోత్సవాలలో భాగంగా ఉదయం, వేదపారాయణ, అష్టకలశస్నపన, పంచగవ్యాధివాస పూజలను వేదపండితులు శాస్త్రోక్తంగా నిర్వహించారు. పలువురు వేదపండితులు యాగశాలలో ప్రత్యేక పూజలు చేసారు. ఉదయం విష్వక్సేన ఆరాధన, పుణ్యాహవచనం, పంచగవ్యారాధన, ప్రాశన, వాస్తుపూజ, వాస్తుహోమం, మౌళీమాలాది హోమం, ముద్గబలి, సాయంత్రం నవగ్రహారాధన, చతుర్వింశతి, కుంభపూజ, మూర్తి హోమం, సుదర్శన మహా జ్వాలార్చన, భోగకైంకర్యం పూజలను ఘనంగా నిర్వహించారు. పలువురు భక్తదంపతులు పూజలో కూర్చొన్నారు. ఉదయం నుండి సాయంత్రం వరకూ, వేదపండితుల మంత్రోచ్ఛారణలతో గ్రామం పులకించింది. పై అంతస్తులో అభయాంజనేయస్వామివారి ప్రతిష్ఠామహోత్సవాలు ఆదివారం ఉదయం 8-01 గంటలకు, వేదపండితులు నిర్ణయించిన ముహూర్తానికి, స్వామివార్ల విగ్రహాలు, నూతన ధ్వజస్తంభ, విమానశిఖర, నాగేంద్రస్వామివార్ల విగ్రహాలను ప్రతిష్ఠించారు. ఈ సందర్భంగా చీమలమర్రి గ్రామంలో, శ్రీరామ సంకీర్తనలు, ఆంజనేయ నామస్మరణతో, ఆధ్మాత్మిక వాతావరణం నెలకొన్నది. ఈ సందర్భంగా భక్తులకు అన్నసంతర్పణ నిర్వహించారు.

గ్రామంలో ప్రధాన పంటలు
ఈ గ్రామానికి చెందిన శ్రీ కటారి కోటయ్య అను రైతు బంతిపూల సాగుచేయుచూ సత్ఫలితాలను సాధించుచూ పలువురికి ఆదర్శంగా నిలుచుచున్నారు.

గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 3,213. ఇందులో పురుషుల సంఖ్య 1,604, స్త్రీల సంఖ్య 1,609, గ్రామంలో నివాస గృహాలు 721 ఉన్నాయి. గ్రామ విస్తీర్ణము 1,434 హెక్టారులు.

మూలాలు